text: Jagt på skyldnere
  24 november 2010 kl. 13.28
  Syd- og Sønderjyllands Politi sendte tirsdag betjente ud for at anholde skyldnere, der er udeblevet fra fogedretten.
  Aktionen blev annonceret allerede sidst i oktober. Da havde fogedretten 188 sager, hvor skyldnere fra Varde, Esbjerg, Fanø og Vejen kommuner var udeblevet.
  Omtalen af, at skyldnerne kunne risikere at blive anholdt der hjemme eller på jobbet, fik en stor del af dem til selv at kontakte fogedretten. 
  Men ikke alle.
  26 blev anholdt ved dagens aktion.
  